[image: gerbs_bw-02]
Latvijas Republika
Jelgavas valstspilsētas pašvaldības dome
Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv
	


LĒMUMS
Jelgavā


	24.09.2026.
	Nr.14/23



NEAPBŪVĒTA ZEMESGABALA ATMODAS IELĀ 42A, JELGAVĀ
ATSAVINĀŠANAS UZSĀKŠANA UN IZSOLES NOTEIKUMU APSTIPRINĀŠANA
 
Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
[bookmark: _Hlk194501230][bookmark: _Hlk165966723]Jelgavas valstspilsētas pašvaldībai piederošs neapbūvēts zemesgabals 2855 m2 platībā ar kadastra apzīmējumu 09000030261 Atmodas ielā 42A, Jelgavā (turpmāk - Zemesgabals) ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000536998 ar kadastra numuru 09000030263 un tā atļautā izmantošana ir komercdarbības objektu apbūve. 
No Publiskas personas mantas atsavināšanas likuma (turpmāk - Atsavināšanas likums) 4. panta pirmās daļas izriet, ka publiskas personas nekustamo īpašumu var atsavināt, ja tas nav nepieciešams pašvaldības funkciju nodrošināšanai. Zemesgabals nav nepieciešams pašvaldības autonomo funkciju realizēšanai.
Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
	Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125) novērtēja Zemesgabalu un noteica tā vērtību 78800,00 euro (septiņdesmit astoņi tūkstoši astoņi simti euro).
Nekustamā īpašuma Valsts kadastra informācijas sistēmā Zemesgabala universālā kadastrālā vērtība ir noteikta 29691,00 euro (divdesmit deviņi tūkstoši seši simti deviņdesmit viens euro).
Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt elektroniska ar augšupejošu soli.
Atsavināšanas likuma 36. panta trešā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. 
[bookmark: _Hlk163476973]Jelgavas valstspilsētas pašvaldības īpašuma atsavināšanas komisija 2026. gada 2. septembrī noteica zemes starpgabala Atmodas ielā 42A, Jelgavā nosacīto cenu (izsoles sākumcenu) 78800,00 euro (septiņdesmit astoņi tūkstoši astoņi simti euro), izsoles nodrošinājumu 7880,00 euro (septiņi tūkstoši astoņi simti astoņdesmit euro), izsoles soli 1000,00 euro (viens tūkstotis euro) un maksimālo nomaksas termiņu – 5 gadus.
Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 1. punktu, 4. panta pirmo daļu, 8. pantu, 15. pantu, 36. panta trešo daļu un Jelgavas valstspilsētas pašvaldības īpašuma atsavināšanas komisijas 2026. gada 2. septembra lēmumu Nr. 6/3 “Neapbūvēta zemesgabala Atmodas ielā 42A, Jelgavā atsavināšana”, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Atsavināt Jelgavas valstspilsētas pašvaldībai piederošu neapbūvētu zemesgabalu Atmodas ielā 42A, Jelgavā (kadastra numurs 09000030263, kadastra apzīmējums 09000030261, platība 2855 m2), pārdodot to elektroniskā izsolē ar augšupejošu soli.
2. Noteikt neapbūvēta zemesgabala Atmodas ielā 42A, Jelgavā, pārdošanas nosacīto cenu (izsoles sākumcenu) 78800,00 euro (septiņdesmit astoņi tūkstoši astoņi simti euro), izsoles nodrošinājumu 7880,00 euro (septiņi tūkstoši astoņi simti astoņdesmit euro), izsoles soli 1000,00 euro (viens tūkstotis euro) un maksimālo nomaksas termiņu – piecus gadus no pirkuma līguma noslēgšanas dienas.
3. [bookmark: _GoBack]Noteikt, ka izsoles uzvarētājam 3 (trīs) gadu laikā no pirkuma līguma noslēgšanas dienas uz pašvaldībai piederošas zemes vienības ar kadastra apzīmējumu 09000030260 jāizbūvē piebraucamais ceļš zemesgabalam Atmodas ielā 42A, Jelgavā, lai nodrošinātu pieslēgumu Atmodas ielai.
4. Apstiprināt neapbūvēta zemesgabala Atmodas ielā 42A, Jelgavā izsoles noteikumus (pielikumā).
5. Jelgavas valstspilsētas pašvaldības Izsoles komisijai rīkot neapbūvēta zemesgabala Atmodas ielā 42A, Jelgavā izsoli normatīvajos aktos noteiktajā kārtībā.


Domes priekšsēdētājs									M.Daģis
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

